དེ་བཞིན་སློབ་གྲྭ་ཁག་གི་དགེ་རྒན་དེ་འདྲ་ཁ་ཤས་ཀྱིས་བོད་པའི་ཕྲུ་གུ་ཚོའི་མི་ཐོག་བརྗེ་འགྲོ་དུས་གཤིས་ཀ་སྡུག་ཏུ་འགྲོ་གི་ཡོད་པའི་བཟོ་འདུག་ཅེས་དེ་འདྲ་ང་ལ་ཟེར་མཁན་བྱུང༌།འདི་ཚོའི་གྲས་དཔེ་མ་སྲིད་པའི་ཛ་དྲག་གི་གནས་ཚུལ་དང༌།འགན་ལྗིད་པོའི་གནས་ཚུལ་རེད།ད་ལྟ་བར་དུ་ང་རང་ཚོས་བོད་པའི་རིག་གཞུང་ཡག་པོ་ཡོད།བོད་པའི་གཤིས་ཀ་ཡག་པོ་ཡོད་ཅེས་ང་ཚོས་སྤོབས་པ་བྱས་ནས་བཤད་ཐུབ་ཀྱི་ཡོད།དེ་ནི་རྒྱ་མི་གུང་ཁྲན་གྱིས་སོ་སོར་མེད་པར་ཡོད་ཅེས་ལབ་པ་དེ་འདྲ་མིན།བོད་པའི་གཤིས་ཀ་ཡག་པོ་འདུགབོད་པའི་གཤིས་ཀ་དེ་མི་འདྲ་བ་ཞིག་འདུག་ཅེས་མི་གཞན་དག་གིས་ང་ཚོར་ཚུར་བཤད་ཀྱི་ཡོད་པ་ད་ལྟ་བར་དུ་དེ་ལྟར་བྱུང་བ་རེད།ད་ལྟ་བར་དུ་བོད་པའི་གཤིས་ཀ་ཡག་པོ་ཡོད་པ་འདི་ང་ཚོའི་ཁྱད་ནོར་ཞིག་དང༌།གཅེས་ནོར་ཡིན་པ་རེད།དེ་ཉམས་འགྲོ་གི་འདུག་ཟེར་བ་འདི་ཛ་དྲག་གི་གནས་ཚུལ་རེད་བསམས་ཀྱི་འདུག